Α.Ε. Λήμνος

Η Αθλητική Ένωση Λήμνος είναι αθλητικό και ποδοσφαιρικό σωματείο της Μύρινας Λήμνου που ιδρύθηκε το 1987. Εκτός από το ποδοσφαιρικό τμήμα, η ΑΕΛ έχει ενεργά τμήματα στίβου και χειροσφαίρισης.

 Ιστορία 
Η Α.Ε. Λήμνος ιδρύθηκε το καλοκαίρι του 1987 ύστερα από συγχώνευση τριών παλιών σωματείων της Μύρινας, του Παλλημνιακού, του Αστέρα και των Αργοναυτών. Είναι το μοναδικό σωματείο του λημνιακού ποδοσφαίρου που έχει πάρει μέρος τέσσερις φορές στο πρωτάθλημα Δ΄ Εθνικής 

Το πρώτο Δ.Σ. αποτέλεσαν οι: Θεόδωρος Μπαβέας (πρόεδρος), Νίκος Κριαρής (αντιπρ.), Αλέξ. Νάκος (γεν. γραμ.), Αντών. Παπαλιάς (ταμίας), Νικ. Μπιργιώτης (ειδ. γραμ.), Μ. Κολόζος (έφορος ποδοσφαίρου), Ισίδωρος Καραλιάκης (έφορος υλικού), Γ. Σπέτελας, Αθ. Βουλγαρόπουλος, Κ. Σάμπαλος και Ν. Αρετός.εφ. "Λήμνος", Σεπτέμβριος 1987.

Ως χρώματα της ομάδας επιλέχτηκαν το κίτρινο του Παλλημνιακού, το γαλάζιο του Αστέρα και το κόκκινο των Αργοναυτών και ως έμβλημα ένας ποδοσφαιριστής. Εδρα της ομάδος είναι το Δημοτικό Γυμναστήριο Μύρινας. 

 Αγωνιστική Πορεία 

Στόχος της συγχώνευσης ήταν η δημιουργία μιας αξιόμαχης ποδοσφαιρικής ομάδας, η οποία θα μπορούσε να ανταγωνιστεί τα σωματεία του Νομού Λέσβου, ώστε να αναδειχθεί πρωταθλήτρια της Ε.Π.Σ. Λέσβου και να λάβει μέρος στο πρωτάθλημα Εθνικής Ερασιτεχνικής κατηγορίας.

Πράγματι τα πρώτα χρόνια της δημιουργίας της κατάφερε να κυριαρχήσει στο τοπικό πρωτάθλημα (Όμιλος Λήμνου της Ε.Π.Σ. Λέσβου) και να αγωνιστεί δυο φορές στο πρωτάθλημα της Δ΄ Εθνικής, τις σεζόν 1989-90 και 1990-91. Όμως, δεν κατάφερε να ξεφύγει από τις τελευταίες θέσεις του ομίλου της και τις δύο περιόδους τερματίζοντας στην προτελευταία θέση. Το 1989-90 πήγε κάπως καλύτερα, αφού ήταν 18η με 25 β. (32-67 γκολ) ενώ το 1990-91 ήταν 21η συγκεντρώνοντας μόλις 13 β. (38-158 γκολ). Αποδείχτηκε ότι υπήρχαν μεγάλες διαφορές, οικονομικές και οργανωτικές, από τις υπόλοιπες ομάδες, τις οποίες δεν μπόρεσε να ξεπεράσει αν και έγιναν προσπάθειες με πρόσληψη προπονητών από την Αθήνα, όπως ο Μπάμπης Σταυρόπουλος.

Στη Δ΄ Εθνική αγωνίστηκε άλλες δύο σεζόν: το 1993-94 και το 1997-98. Την τελευταία αυτή χρονιά από την ομάδα αναδείχτηκε ο Δημοσθένης Μανουσάκης, διεθνής με τις Εθνικές Ομάδες Νέων και Ελπίδων, ο οποίος στη συνέχεια έκανε καριέρα σε ομάδες Α΄ Εθνικής, όπως η Ξάνθη και το Αιγάλεω.

Επίσης, το 1989 κατέκτησε το Κύπελλο της ΕΠΣ Λέσβου. Στη συνέχεια η Α.Ε.Λ. περιέπεσε σε παρακμή και τα τελευταία χρόνια δεν καταφέρνει να διακριθεί ούτε σε λημνιακό επίπεδο .

 Στην Δ΄ Εθνική 
Οι παρουσίες της Α.Ε. Λήμνος στη Δ΄ Εθνική και οι θέσεις που κατέλαβε είναι οι εξής:

 1989-90: 18η θέση (5ος όμιλος) - 25 β. (32-67 γκολ), δεν υποβιβάστηκε λόγω αύξησης των ομάδων.
 1990-91: 21η θέση (6ος όμιλος) - 13 β. (38-158 γκολ), υποβιβάστηκε.
 1993-94: 12η θέση (2ος όμιλος) - 31β. (39-58 γκολ), υποβιβάστηκε αλλά είχε την καλύτερη εμφάνιση, αφού διεκδίκησε την παραμονή της μέχρι τα μέσα του β΄ γύρου.
 1997-98: 17η θέση (1ος όμιλος) - 4β., (16-141 γκολ) υποβιβάστηκε.

 Τίτλοι 
 Κύπελλο Ε.Π.Σ. Λέσβου (1): 1989
 Πρωτάθλημα Λήμνου: 1988, 1989, 1993, 1997 (ελλιπή στοιχεία).
 Κύπελλα Λήμνου: 1988, 1989, 1990, 1998, 2002 (ελλιπή στοιχεία).

 Ποδοσφαιριστές 
 Το 1989-90 στην ομάδα της Α.Ε. Λήμνος που έπαιξε στη Δ΄ Εθνική αγωνίζονταν οι: Ματζάρης (τερμ.), Δανιήλ (τερμ.), Γαλιμήτης, Παπάμαλης, Μαναβέρης, Ρίππης (μετέπειτα αγωνίστηκε στον Αιολικό), Ελιάς, Κριμανιώτης, Αγάθης, Ευαγγελιδάκης, Μουτζούρης, Αρσενικακης, Μαρουκάκης, Κολόζος, Γρηγοριάδης, Τσαμαΐδης, Μαργαρίτης, Μοσχούδης.

 Το 1997-98 στην ομάδα της Α.Ε. Λήμνος που έπαιξε στη Δ΄ Εθνική αγωνίζονταν οι: Λαουμτζής, Θάνος, Πετράκης, Τριλιανός, Προσκεφαλάς, Μουστάκας, Μαργαρίτης, Ελευθεράκης, Κωνσταντακέλης, Σταματέρης, Τριάντος, Κοτζαμάνογλου, Γιόβαν, Μιχαήλ, Μανουσάκης.

 Τμήμα Στίβου 
Ο σύλλογος διαθέτει τμήματα στίβου ανδρών και γυναικών. Έχει παρουσία σε λεσβιακό και σε πανελλήνιο επίπεδο, όπως στους Αιγαιοπελαγίτικους Αγώνες Στίβου.

 Τμήμα Χειροσφαίρισης 
Το τμήμα χειροσφαίρισης (χάντμπολ) συστάθηκε το 2013 μετά από προσπάθειες του Γιώργου Παρούση, προπονητή της Εθνικής Ενόπλων χάντμπολ, που υπηρετούσε στο νησί. Η ανδρική ομάδα τη σεζόν 2013-14 μετείχε στην Β΄ Εθνική και προκρίθηκε από τον όμιλό της να αγωνιστεί στους αγώνες κατάταξης για την άνοδο στην Α2΄ Εθνική κατηγορία, όπου δεν τα κατάφερε αφού έκανε δύο ήττες από τον Πανιώνιο (12-36) και τον Έσπερο Καλλιθέας (19-34)."Στα μπαράζ η ΑΕΛ, για άνοδο στην Α2 κατηγορία του χάντμπολ", εφ. "Λημνιακός Λόγος", 29/5/2014..

 Παραπομπές 

Κατηγορία:Αθλητικοί σύλλογοι Λήμνου
Κατηγορία:Ελληνικοί πολυαθλητικοί σύλλογοι
Κατηγορία:Ιδρύσεις αθλητικών συλλόγων το 1987
Κατηγορία:Ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 1987
Κατηγορία:Γυναικείες ποδοσφαιρικές ομάδες Ελλάδας
Κατηγορία:Ελληνικοί σύλλογοι χειροσφαίρισης
Κατηγορία:Ελληνικοί σύλλογοι στίβου